
SC2007- 22912/16.10.2007
        Dr. Ing. GHEORGHE CIUHANDU
R E F E R A T

privind propunerile de adoptare a unei Hotărâri a Consiliului Local al Municipiului Timişoara privind constatarea şi sancţionarea contravenţiilor  pe teritoriul Municipiului Timişoara

Prin Hotărârea Consiliului Local nr. 542/2006 s-a procedat la completarea şi modificarea H.C.L. nr. 349/2002.  În conformitate cu prevederile art. 50  din Hotărârea Consiliului Local nr. 349/2002, modificata si completata de H.C.L. 542/2006, pentru o reformulare şi  ordonare a tuturor faptelor care constituie contravenţii pe teritoriul municipiului Timişoara, în condiţiile  noilor obligaţii  şi responsabilităţi care revin autorităţilor administraţiei publice locale, prevăzute în legi, ordonanţe şi hotărâri ale Guvernului în domeniul serviciilor comunitare de utilităţi publice,  prevederile H.C.L. 45/1993 cu modificările şi completările ulterioare urmează să fie   revocate  şi să se redacteze o nouă hotărâre a consiliului local, pe domenii de activităţi edilitar-gospodăreşti coroborată cu actele normative specifice şi cu respectarea prevederilor art. 2 alin. 2 din Ordonanţa Guvernului nr. 2/12.06.2001 - actualizată – privind regimul juridic al contravenţiilor – care prevede că „prin hotărâri ale autorităţilor administraţiei publice locale sau judeţene se stabilesc şi se sancţionează contravenţii în toate domeniile de activitate pentru care acestora le sunt stabilite atribuţii prin lege, în măsura în care în domeniile respective nu sunt stabilite contravenţii prin legi, ordonanţe sau hotărâri ale guvernului”.
În acest sens, propunem aprobarea propunerilor  pentru Proiectul de hotărâre privind constatarea şi sancţionarea contravenţiilor pe teritoriul municipiului Timişoara, prevăzute în Anexa care face parte integrantă din prezentul referat, formulate de direcţiile, serviciile de specialitate din cadrul Primăriei Municipiului Timişoara şi serviciile publice din subordinea Consiliului Local al Municipiului Timişoara:

· Direcţia Poliţia Comunitară;

· Directia de Mediu;

· Direcţia Drumuri şi Transporturi;

· Direcţia Patrimoniu;

· Direcţia Edilitară;

· Direcţia Urbanism;

În acest sens, propunem revocarea următoarelor hotărâri ale Consiliului Local al Municipiului Timişoara:

· Hotărârea Consiliului Local nr. 33/08.09.1992 privind asigurarea si pastrarea linistii publice pe teritoriul municipiului Timisoara;

· Hotărârea Consiliului Local nr. 45/1993 privind constatarea şi sancţionarea contravenţiilor pe teritoriul municipiului Timişoara;

· Hotărârea Consiliului Local 74/25.03.2003 pentru modificarea art. 15 din Anexa Hotărârii Consiliului Local nr. 349/2002  pentru modificarea Hotărârii Consiliului Local nr. 45/1993 privind constatarea şi sancţionarea contravenţiilor pe teritoriul municipiului Timişoara 
· Hotărârea Consiliului Local nr. 86/23.04.2002 privind prevenirea epidemiilor şi combaterea insectelor şi rozătoarelor  prin deratizare şi dezinsecţie;

· Hotărârea Consiliului Local nr. 349/10.12.2002 pentru modificarea Hotărârii Consiliului Local nr. 45/1993 privind constatarea şi sancţionarea contravenţiilor pe teritoriul municipiului Timişoara;

· Hotărârea Consiliului Local nr. 542/28.11.2006 privind modificarea şi completarea Hotărârii Consiliului Local nr. 349/10.12.2002 pentru modificarea Hotărârii Consiliului Local nr. 45/1993 privind constatarea şi sancţionarea contravenţiilor pe teritoriul municipiului Timişoara;

